RESOLUCIÓN do 23 de marzo de 2012 pola que se fai público o Acordo do Consello da Xunta de Galicia da mesma data polo que se aproba a modificación do Catálogo priorizado de produtos farmacéuticos da Comunidade Autónoma de Galicia.
Consellería de Sanidade — I. Disposicións xerais — 30/03/2012

O Consello da Xunta de Galicia, na súa reunión do 22 de marzo de 2012, adoptou, por proposta da Consellería de Sanidade, o acordo que a continuación se transcribe, así como a súa publicación no
Diario Oficial de Galicia
.
«De conformidade co previsto nos artigos 3 e 4 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia, o Catálogo priorizado de produtos farmacéuticos estará formado polos principios activos coas súas respectivas presentacións, que respondan ao prezo menor recollido no Nomenclátor oficial de produtos farmacéuticos financiados polo Sistema Nacional de Saúde, ou ben cun prezo superior cando se trate de situacións excepcionais xustificadas pola existencia de risco de desabastecemento ou monopolio.
De conformidade coas previsións legais citadas, as modificacións do catálogo serán aprobadas polo Consello da Xunta de Galicia cunha periodicidade bimestral, ou cando haxa modificación dos prezos menores establecidos polo Ministerio de Sanidade, Servizos Sociais e Igualdade.
A Resolución do 28 de decembro de 2011, da Dirección Xeral de Farmacia e Produtos Sanitarios, pola que se determinan os novos conxuntos de medicamentos que se dispensen en oficinas de farmacia a través de receita oficial ou orde de dispensación, os seus prezos de referencia, e se revisan os prezos de referencia fixados pola Orde SPI/3052/2010, do 26 de novembro, establece no seu punto 5.2 que ademais, con base no acordado o 16 de decembro de 2011 pola Comisión Permanente de Farmacia, se procederá á actualización dos prezos menores para que coincida coa aplicación dos novos prezos de referencia, desde que esta resolución produza os seus efectos. Estes novos prezos menores serán efectivos para as facturacións ao Sistema Nacional de Saúde, cerradas a partir do día 1 de abril de 2012.
A Comisión Autonómica Central de Farmacia e Terapéutica da Comunidade Autónoma de Galicia, na súa sesión do 15 de febreiro de 2012, acordou por unanimidade elevar á conselleira de Sanidade unha nova proposta de Catálogo priorizado de produtos farmacéuticos que recolle a revisión e actualización dos conxuntos de intercambio ou agrupacións homoxéneas de medicamentos segundo a nomenclatura actual conforme os novos prezos menores que entrarán en vigor o próximo 1 de abril de 2012.
Ademais, inclúense as novas agrupacións homoxéneas de medicamentos e produtos sanitarios que se incorporaron ao Nomenclátor oficial de produtos farmacéuticos con posterioridade á actualización do 1 de novembro de 2011 e danse de baixa aquelas agrupacións homoxéneas que deixaron de selo desde a citada actualización.
En consecuencia, no exercicio das competencias outorgadas nos artigos 3 e 4 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia, por proposta da conselleira de Sanidade, o Consello da Xunta de Galicia, na súa sesión que tivo lugar o 22 de marzo de 2012,
Primeiro. Aprobar a modificación do Catálogo priorizado de produtos farmacéuticos da Comunidade Autónoma de Galicia que se xunta, e que substitúe o aprobado no Consello da Xunta de Galicia do 27 de outubro de 2011.
Segundo. Este acordo publicarase no Diario Oficial de Galicia para os efectos do seu coñecemento xeral e aplicación.
Terceiro. O presente acordo entrará en vigor o 1 de abril de 2012».
Santiago de Compostela, 23 de marzo de 2012.
O Catálogo priorizado de produtos farmacéuticos da Comunidade Autónoma de Galicia queda como segue:
Artigo 3.3 da Lei 12/2010, do 22 de decembro, sobre racionalización do gasto na prestación farmacéutica da Comunidade Autónoma de Galicia.
1. Medicamentos:
2. Produtos sanitarios:
Para os restantes medicamentos e produtos sanitarios non incluídos nestes conxuntos de intercambio ou agrupacións homoxéneas de medicamentos aplicarase o disposto no Nomenclátor oficial de produtos financiados polo Sistema Nacional de Saúde.